
Krapina, 7. rujna 2026. 

Temeljem članka 32. Statuta Krapinsko-zagorske županije (Službeni glasnik Krapinsko-zagorske županije, broj: 13/01, 5/06, 14/09, 11/13, 13/18, 5/20, 10/21 i 15/21-pročišćeni tekst) dana 7. rujna 2026. godine župan Krapinsko-zagorske županije objavljuje
[bookmark: _Hlk238127746][bookmark: _Hlk117582066]JAVNI POZIV ZA PRIJAVU KANDIDATA/KINJA ZA DODJELU ŽUPANIJSKIH PRIZNANJA “VOLONTER/KA GODINE” I „VOLONTERSKA AKCIJA GODINE“ 
ZA 2025. i 2026. GODINU

I. PREDMET JAVNOG POZIVA

	Županijsko priznanje “VOLONTER/KA GODINE” i „VOLONTERSKA AKCIJA GODINE“ su dvogodišnja priznanja koje dodjeljuje Krapinsko-zagorska županija u suradnji s Volonterskim centrom VolontirAJMO za volonterski doprinos kojim volonteri/ke i volonterske akcije doprinose sljedećim ciljevima:
· poboljšanju kvalitete života osobe/a, skupine/a osoba ili općoj dobrobiti
· aktivnom uključivanju osobe/a ili skupine/a u društvena zbivanja 
· razvoju humanijeg društva i volonterstva.
II. KATEGORIJE ŽUPANIJSKIH PRIZNANJA
     	 Županijska priznanja “VOLONTER/KA GODINE” i „VOLONTERSKA AKCIJA GODINE“ dodjeljuju se u sljedećim kategorijama:
  1. Županijsko priznanje „VOLONTER/KA GODINE” i
        2. Županijsko priznanje „VOLONTERSKA AKCIJA GODINE“.  

III. OPĆI UVJETI I SADRŽAJ PRIJAVE NA JAVNI POZIV
Prijedlog kandidata/kinja odnosno akcije za dodjelu Županijskog priznanja “VOLONTER/KA GODINE” i “VOLONTERSKA AKCIJA GODINE“ mogu podnijeti:
· organizatori volontiranja u smislu članka 7. Zakona o volonterstvu (Narodne novine, broj 58/07, 22/13 i 84/21) (udruga, zaklada, fundacija, sindikat, vjerska zajednica, javna ustanova, turistička zajednica, državno tijelo i tijelo lokalne i područne (regionalne) samouprave) sa sjedištem na području Krapinsko-zagorske županije
· korisnici organiziranog volontiranja (fizičke ili pravne osobe koje primaju usluge volontiranja).
Organizatori i korisnici organiziranog volontiranja, kao predlagatelji, mogu podnijeti više prijava za svaku od kategorija.
U kategorijama volontera/ki godine predložena može biti svaka fizička osoba koja:
· obavlja volonterske aktivnosti sukladno odredbama Zakona o volonterstvu
· ima navršenih 15 godina i više
· volontirala je u organizacijama koje su definirane Zakonom o volonterstvu kao organizatori volontiranja (udruge, zaklade, fundacije, sindikati, vjerske zajednice, javne ustanove, turističke zajednice, državna tijela i tijela lokalne i područne (regionalne) samouprave), a koje imaju sjedište na području Krapinsko-zagorske županije
· u 2025. ili 2026. godini* ima evidentiranih najmanje 40 volonterskih sati u organizacijama na području Krapinsko-zagorske županije koje su definirane Zakonom o volonterstvu kao organizatori volontiranja.
* najmanje 40 volonterskih sati u jednoj kalendarskoj godini
U kategoriji volonterske akcije godine predložena volonterska akcija može biti svaka akcija koja:
        -    prikazuje konkretne volonterske akcije/aktivnosti i promovira volonterstvo 
        -    uključuje građane/ke u aktivnosti od općeg dobra za zajednicu
        -    potiče lokalni razvoj na području Krapinsko-zagorske županije
        -    je završila tijekom 2025. ili 2026. godine, bez obzira na datum početka.

Prijava za županijsko priznanje „VOLONTER/KA GODINE“ mora sadržavati sljedeću dokumentaciju: 
1. Obrazac za prijavu kandidata/kinje za Županijsko priznanje “VOLONTER/KA GODINE” 
2. Privolu za prikupljanje i obradu podataka (A2) – potpisanu
3. Izjavu o istinitosti i točnosti podataka (A3) – potpisanu i pečatiranu
4. Najmanje jednu pisanu preporuku organizatora volontiranja kod kojeg je kandidat/kinja provodio/la volonterske aktivnosti
5. Presliku volonterske knjižice ili druge potvrde o volontiranju
6. Fotografije kandidata/kinje – najmanje dvije (2) fotografije (koristiti će se isključivo za  potrebe objave dobitnika/ce priznanja)
7. Presliku Izvješća o obavljenim uslugama ili aktivnostima organizatora volontiranja za 2025. godinu
Dodatna dokumentacija koja može biti priložena uz prijavu, a koja govori o volonterskim aktivnostima i profilu kandidata/kinje je sljedeća:
1. Potvrde o dodatnoj edukaciji volontera/ke (preslika edukacija upisanih u volontersku knjižicu ili preslika potvrda o završenoj edukaciji volontera/ke kandidata/kinje)
2. Ostala priznanja volontera/ke.
Prijava za Županijsko priznanje „VOLONTERSKA AKCIJA GODINE“ mora sadržavati sljedeću dokumentaciju: 
1. Obrazac za prijavu volonterske akcije za Županijsko priznanje “VOLONTERSKA AKCIJA GODINE
2. Privolu za prikupljanje i obradu podataka (A2) – potpisanu
3. Izjavu o istinitosti i točnosti podataka (A3) – potpisanu i pečatiranu
4. Fotografije konkretne volonterske akcije – najmanje dvije (2) fotografije (koristiti će se isključivo za potrebe objave dobitnika priznanja)
5. Druge materijale koji potvrđuju volontersku akciju (fotografije, novinski članci, poveznice, tiskovni materijal i sl.), 
6. Preslika Izvješća o obavljenim uslugama ili aktivnostima organizatorima volontiranja za 2025. godinu

Ukoliko prijava, po ocjeni Povjerenstva, sadrži manje nedostatke, Povjerenstvo može u određenom roku zatražiti dopunu dokumentacije ili dodatna pojašnjenja. Za prijavitelje koji na zahtjev Povjerenstva u zadanom roku dostave traženo, smatrati će se da su podnijeli potpunu prijavu. 
IV. NAČIN PRIJAVE
Prijedlozi se podnose na propisanim obrascima i moraju udovoljavati uvjetima navedenim u točci III. Javnog poziva.
Prijave se podnose isključivo elektroničkim putem na odgovarajućim e-obrascima i korištenjem elektroničkog sustava https://som-natjecaj.eu/. Prijave i propisanu obveznu popratnu dokumentaciju potrebno je poslati kroz elektronički sustav slijedeći Upute za prijavitelje. Prijave dostavljene na neki drugi način ili putem drugog medija bit će odbačene.
Sve prijave moraju biti pisane hrvatskim jezikom i u potpunosti elektronički ispunjene, uz obrasce za popunjavanje i učitavanje preuzete sa službene mrežne stranice: www.kzz.hr.

Prijava se smatra potpunom ukoliko sadrži:
1. u potpunosti ispunjen e-obrazac
2. svu obveznu popratnu dokumentaciju.

Prijave moraju biti dostavljene unutar zadanog roka za podnošenje prijava, tj. od dana objave Javnog poziva do najkasnije zadnjeg dana roka za zaprimanje do 9. listopada do 12:00 sati. 



V. POSTUPAK I KRITERIJI ODABIRA
Župan Krapinsko-zagorske županije imenovat će Povjerenstvo za dodjelu Županijskih priznanja „VOLONTER/KA GODINE“ i „VOLONTERSKA AKCIJA GODINE“ (u daljnjem tekstu: Povjerenstvo za dodjelu), čiji će članovi/ce biti imenovani/e iz redova relevantnih dionika za razvoj volonterstva na području Krapinsko-zagorske županije.

Osim Povjerenstva za dodjelu, župan će imenovati i Povjerenstvo za prigovore, koje će razmatrati prigovore kandidata/kinja i predlagatelja na postupak odabira i prijedlog za dodjelu priznanja. Povjerenstvo za prigovore razmatrat će osnovanost zaprimljenih prigovora te, prema potrebi, predložiti njihovo uvažavanje, odbijanje ili poduzimanje odgovarajućih radnji u postupku dodjele priznanja.

Povjerenstvo za dodjelu donijet će prijedlog za dodjelu priznanja kandidatima/kinjama sukladno sljedećim kriterijima:
· trajanje i učestalost volontiranja
· samoinicijativnost i posvećenost pri obavljanju volonterskih aktivnosti
· doprinos kandidata/kinje ili akcije široj zajednici kao rezultat obavljanja volonterskih aktivnosti
· specifičnosti u volonterskim aktivnostima predložene/og kandidata/kinje ili akcije koje ga/ju razlikuju od drugih kandidata/kinja/akcija.

Župan donosi konačnu Odluku o dodjeli Županijskog priznanja „VOLONTER/KA GODINE“ i „VOLONTERSKA AKCIJA GODINE“ temeljem prijedloga Povjerenstva za dodjelu.

VI. OBJAVA REZULTATA
Odluka o dodijeli Županijskih priznanja “VOLONTER/KA GODINE” i „VOLONTERSKA AKCIJA GODINE“ bit će objavljena na mrežnoj stranici Krapinsko-zagorske županije, www.kzz.hr.
Županijska priznanja “VOLONTER/KA GODINE” i „VOLONTERSKA AKCIJA GODINE“ bit će uručena dobitnicima na svečanom događaju po završetku Javnog poziva.

VII. PITANJA VEZANA UZ PRIJAVU
[bookmark: _Hlk238717916][bookmark: _Hlk239330317]Sva pitanja vezana uz prijavu koja se odnose na dokumentaciju Javnog poziva ili priložene obrasce mogu se postaviti putem elektroničke pošte na adresu: zdravstvo@kzz.hr. Odgovori na pojedine upite u najkraćem mogućem roku poslati će se izravno na adrese elektroničke pošte onih koji su pitanja postavili, a odgovori na najčešće postavljena pitanja objavit će se na mrežnoj stranici Krapinsko-zagorske županije  www.kzz.hr.	 

ŽUPAN
                                                                                                                    Željko Kolar

Dostaviti:

1. Upravni odjel za zdravstvo, socijalnu politiku, branitelje, civilno društvo i mlade,
2. Upravni odjel za opće i zajedničke poslove, 
    za objavu na mrežnoj stranici Krapinsko-zagorske županije, 
3. Za Zbirku isprava,
4. Pismohrana.

